Σύμφωνα με το ά. 405 του Ποινικού Κώδικα, αν ο δράστης ορισμένων εγκλημάτων κατά της περιουσίας (π.χ. απάτη) ικανοποιήσει εντελώς τον ζημιωθέντα χωρίς παράνομη βλάβη τρίτου πριν την πρώτη εξέτασή του ως υπόπτου (δηλαδή πριν την κίνηση της ποινικής δίωξης) δεν θεωρείται καν αξιόποινος, ενώ αν το κάνει σε μεταγενέστερο χρόνο, δηλαδή μετά την εξέτασή του αλλά πριν παραπεμφθεί αμετάκλητα σε δίκη, απαλλάσσεται από κάθε ποινή. Επικουρικά, ο κατηγορούμενος μπορεί να υποβάλει αίτηση στον εισαγγελέα για ποινική συνδιαλλαγή, δηλαδή για επίτευξη συμφωνίας μεταξύ του ιδίου και του θύματος, στην οποία ο πρώτος θα αποζημιώνει πλήρως τον δεύτερο, με αποτέλεσμα να επιβάλλεται τελικώς ποινή κατά πολύ μικρότερη, που δεν θα υπερβαίνει το ένα έτος (ή τα δύο αν υπάρχουν επιβαρυντικές περιστάσεις).